 **UPISI U I. RAZRED U ŠKOLSKOJ 2020./2021. GODINI**

* **INFORMACIJA O SISTEMATSKOM PREGLEDU**

Poštovani roditelji,

u nastavku slijede važne obavijesti o **sistematskom pregledu djece**, a u prilogu se nalaze svi važni dokumenti koji će vam biti potrebni.

VAŽNO! **Tri dana prije termina** pregleda potrebno je e-poštom poslati na e-mail

helena.zoretic@zzjzpgz.hr i aleksandra.barbaric@zzjzpgz.hr sljedeću dokumentaciju:

1. Upitnik s anamnestičkim podacima koji ispunjava roditelj *(****Upitnik za roditelje u prilogu****)*
2. Preslike cjepne iskaznice ili ispis cijepljenja iz pedijatrijskog kartona
3. Dodatnu dokumentaciju **ukoliko postoji** (povijest bolesti u slučaju kroničnog

 oboljenja, nalazi logopeda i/ili psihologa, Rješenje o tjelesnom oštećenju, mišljenje

predškolske ustanove vrtića o razvojnim aspektima djeteta)

Zubnu putovnicu i izvod iz pedijatrijskog kartona koje su roditelji dobili na prijavama za upis u I. razred ne treba dostavljati u ovom trenutku. Pedijatrijski karton na uvid uputno je tražiti samo ukoliko je to nužno za procjenu uz poštivanje načina rada pedijatrijskih ambulanti.

 Također, zanemarite i popis potrebne dokumentacije koja piše na papiriću o terminima pregleda kojeg ste dobili na prijavama (pregled zubne putovnice kao i cijepljenje će se provesti na jesen ukoliko epidemiološka situacija bude dozvoljavala).

Na sistematskom pregledu treba se pridržavati propisanih mjera zaštite.

**UPUTE O PRIDRŽAVANJU MJERA ZAŠTITE:**

* Djeca s temperaturom, kao i djeca s respiratornim tegobama neće biti primljeni na sistematski pregled
* Roditelji će za dijete ispunjavati izjavu da nisu prema svom saznanju bili u riziku zaraze SARS-CoV2 virusom (***Izjava*** je u prilogu i možete je ispuniti i pripremiti prije termina pregleda)
* Samo jedan roditelj smije biti u pratnji djeteta
* Potrebno je doći u točno dogovoreno vrijeme pregleda i ne zadržavati se

**Sistematski pregled se obavlja u ordinaciji za školsku medicinu:**

Centar za javno zdravstvo Matulji (doktorica Aleksandra Barbarić)

Cesta dalmatinskih brigada 30B, tel: 554-124